ANEKS 1

FORMULA E TRANSFERTËS SË PAKUSHTËZUAR -  KRITERET DHE KOEFICENTËT

	Kriteri
	Koeficienti
	Vlera

(në mijë lekë)
	Arsyeja themelore

	Transferta e Pakushtëzuar Gjithsej  (12,455,000 mijë lekë)  [TP]

Transferta e pakushtëzuar për një  bashki/komunë ose qark është e barabartë me shumën përkatëse që rezulton nga aplikimi i formulës për shpërndarjen e transfertës së pakushtëzuar per bashkitë/komunat dhe qarqet, transferten e pakushtëzuar per konviktet, shërbimet sociale dhe fondi per .UNESCO-n.

	Alokimi i Transfertës së Pakushtëzuar – (Shuma  11,905,815 mijë lekë) [TP]

	Pjesa e Qarqeve [Q]
	  9%
	1,071,523

	Ky raport u jep Qarqeve fonde  për shpenzimet e tyre administrative, për mirëmbajtje dhe investime  të rrugëve rurale dhe për shpenzime të tjera operative.

	Pjesa për Bashkitë/Komunat

[B/K]
	91%
	10,834,292

	Për të siguruar financimin e funksioneve kryesore të ushtruara nga niveli i parë i Qeverisjes Vendore  (Bashki/Komune). 

	1. Shpërndarja e pjesës së Bashkisë/Komunës [B/K]

	Grand i Përgjithshëm

[GP]

= [GP] * 1.00
	100%
	10,834,292


	Pjesa  e plote për B/K alokohet në hapin e parë në grandin e përgjithshëm. 

	2. Shpërndarja e Grantit të Përgjithshëm për Bashkitë/Komunat 

	Popullsia [P-B/K]

= [GP-B/K] * 0.70
	70.0%
	7,584,004 


	Ky është kriteri kryesor pasi popullsia është një tregues i lidhur ngushtë me shpenzimet dhe nevojat për shërbime. Alokimi i [P-B/K] ndahet proporcionalisht me popullsinë relative të çdo Bashkie/Komune kundrejt popullsisë totale.  Popullsia për vitin 2015 është marrë nga të dhënat e Gjendjes Civile  të muajit  Korrik  2014.

	Sipërfaqja e komunave [S-K]

= [GP-B/K] * 0.15


	15%
	1,625,144 


	Ky element është i aplikueshëm vetëm për komunat. Komunë me sipërfaqe më të madhe nënkupton (për të gjitha kushtet e tjera të barabarta) ka rrugë më të gjata dhe shpenzime të tjera infrastrukturore që kushtojnë.  

Alokimi i [S-K] ndahet proporcionalisht me sipërfaqen relative të çdo komune kundrejt sipërfaqes totale. Për  komuna malore sipërfaqja është llogaritur si totali i sipërfaqes bazë  shtuar me katër herë.  

	Shërbimet Urbane 

 [SHU-B]

= [GP-B/K] * 0.15
	15%
	1,625,144 


	Ky koeficient  për simetri me komunat është 15% e totalit të fondit  dhe  ndahet proporcionalisht me popullsinë relative të çdo bashkie kundrejt popullsisë totale të bashkive.

Për  bashkitë e vlerësuara si bashki në nevojë koeficienti i shërbimeve urbane është llogaritur duke  shtuar me 2 herë numrin faktik të popullsisë. Për bashki malore, koeficienti i shërbimeve urbane është llogaritur duke shtuar me 2 herë numrin faktik të popullsisë.   

Për bashkitë malore e njëkohësisht në nevojë  koeficienti i shërbimeve  urbane është llogaritur duke  shtuar  katër herë  numrin faktik të popullsisë për këto bashki. 

	3. Rregullimi i Ekualizimit Fiskal për  Bashkitë dhe Komunat

	Ekualizimi Fiskal

(B/KPCR-NPCR)*(+/-25%)*Popullsia

[PCR] -TAPF = Të ardhura 

                         për frymë 

N = nacionale
	25%
	1,028,951 


	Ekualizimi fiskal bazohet në të ardhurat faktike të vitit 2013, të taksës vendore të biznesit të vogël dhe taksës së automjeteve të përdorura.
B/K që kanë të ardhura për frymë më të larta se sa të ardhurat nacionale për frymë, kontribuojnë 25% të diferencës ndërmjet të dyjave shumëzuar me popullsinë e tyre. B/K që kanë të ardhura për frymë me të ulëta se të ardhurat nacionale për frymë marrin 25% të së njëjtës diferencë të llogaritur në të njëjtën mënyrë. 

	Rregullimi transitor  (rezultati -9 %  kundrejt vitit 2014)

(B/KR2014)*(91)

R = të ardhura për një vit të   

       dhënë
	Kufiri

91.%

koeficienti

-9 %
	334,889

	B/K  të cilat, pas rezultateve të ekualizimit fiskal kanë një grand që është më i ulët se  91 % i vitit 2014, kompensohen për diferencën.  

	Rregullimi transitor

(rezultatet kundrejt vitit 2014)


	Kufiri

>93.5 %

Koeficienti

-6.5 %
	(568,441)

	Pas rezultateve të ekualizimit fiskal, ato B/K të cilat përfitojnë një rritje mbi 93.5% krahasuar me vitin 2014, kontribuojnë  për rritjen e garancisë minimale për fryme dhe fondin e kompensimit në masën e tejkalimit mbi 93.5% krahasuar me rezultatin e transfertës për vitin 2014.

	Kompensimi i garancisë minimale për frymë.


	B – 2,960 minimumi për frymë

K – 2,000 minimum për frymë 
	90.259

	Për të siguruar një të ardhur të garantuar minimale për frymë, ky kompensim krahason të ardhurat përfundimtare për frymë (grandit të përshtatur për tranzicion, plus të ardhurat  fiskale të listuar më përpara) me garancinë minimale prej (2,000 lekë/për frymë për komunat dhe 2,960 lekë/për frymë për bashkitë). Bashkitë ose Komunat marrin diferencën ndërmjet të dyjave, shumëzuar me popullsinë e tyre.

	Fondi Neto i Kompensimit për bashkitë dhe komunat

[FNK-B/K]


	
	143,393

	Ky fond është produkt  i elementeve të mëposhtme:

- Kompensimi tranzitor për kufi te poshtëm   

  (dysheme)

+ Kompensimi tranzitor për kufi te sipërm (tavan)

 - Kompensimi i garancisë minimale për frymë

Përdorimi i fondit kompensues për B/K bëhet sipas kritereve të përshkruara në Aneksin Nr.2.

	4. Fonde për konviktet e arsimit parauniversitar

	Grand i Përgjithshëm


	100%
	476,541
	Alokimi i fondeve për paga dhe sigurime shoqërore bëhet  proporcionalisht  me numrin  e punonjësve (punonjës dhe edukator) sipas konvikteve në bashkitë; Berat, Çorovodë, Peshkopi, Burrel, Durrës, Gjirokastër, Tepelenë, Përmet, Fier, Lushnjë, Elbasan, Cërrik, Gramsh, Korçë, Ersekë, Leskovik, Lezhë, Rrëshen, Rubik, Kukës, Krumë, Shkodër, Pukë, Tiranë, Vlorë, Sarande dhe komunave, Qendër Fier, Golem Kavajë, Kelmend Malësi e Madhe dhe Bushat Shkodër.

	5. Fonde për Qendrat e Shërbimeve Sociale 

	Grand i Përgjithshëm
	100%
	62,544
	Alokimi i fondeve për qendrat e shërbimeve sociale “Lira”, Berat,  “Balash” Elbasan, “Shpresa” Shkodër dhe qendrat ditore për fëmije me Aftësi te Kufizuara ne qytetet Kuçovë dhe Kukës, është bere respektivisht për bashkitë Berat, Elbasan, Shkodër, Kuçovë dhe Kukës.

	6. Fonde për bashkitë ne UNESCO

	Grand i Përgjithshëm
	100%
	10,000
	Bashkitë Berat dhe Gjirokastër qe janë te pranuar ne UNESCO (Konventa për Mbrojtjen e Kulturës Botërore dhe Trashëgimisë Natyrore) u akordohen nga 5,000 leke secilës.

	7. Shuma  Grandit për Bashkitë dhe Komunat 

	Shuma në total e shpërndarjes së grandit për bashkitë dhe komunat  
	
	11,240,084
	Në këtë shumë përfshihen, fondet a ndara nga formula për të financuar  funksionet kryesore të ushtruara nga niveli i parë i Qeverisjes Vendore, fondet që jepen për konviktet e arsimit parauniversitar, fondet për qendrat e shërbimeve sociale dhe  fondet për bashkitë në UNESCO.

	8.  Fondi per Zbatimin e Reformës se re Administrativo-Territoriale

	Ky fond krijohet duke u zbritur 22% nga granti i përgjithshëm  njësive te qeverisjes vendore qe me ligjin nr.115/2014, “Per ndarjen Administrativo-Territoriale te njësive te qeverisjes vendore ne Republikën e Shqipërisë” do te suprimohen. 
	
	1,204,692
	Ky fond do tu shpërndahet njësive te qeverisjes vendore te përcaktuara sipas ligjit  nr.115/2014, “Per ndarjen Administrativo-Territoriale te njësive te qeverisjes vendore ne Republikën e Shqipërisë“ qe do te zgjidhen ne vitin 2015. Shpërndarje do te behet nga Ministria e Financave. Kriteri i shpërndarjes , do jete burimi i krijimit te këtij fondi nga njësit e qeverisjes vendore që suprimohen. 

	9. Shpërndarja e Pjesës së Grandit për Qarqet

	Grandi i Përgjithshëm për Qarqet
	99%
	1,060,808


	Për financimin e funksioneve bazë të qarqeve.

	Fondi i Kompensimit për Qarqet
	1%
	10,715


	Për financimin e rasteve të veçanta të shpenzimeve të qarqeve

	10. Shpërndarja e Grandit të Përgjithshëm  për Qarqet

	Shuma fikse [SF-Q]

= [Q] * 0.10
	10%
	106,081 


	Shuma fikse alokon një shumë të barabartë për çdo qark. 

Shuma në total  [SF-Q] ndahet barabar mes qarqeve (pjesëtohet me numrin e qarqeve 12).

	Popullsia [P-Q]

= [Q] * 0.28
	28%
	297,026 


	Alokimi i [P-Q] bëhet proporcionalisht me popullsinë relative të çdo qarku kundrejt totalit të popullsisë. Për vitin 2015 popullsia për qarqet janë marrë nga të dhënat e Gjendjes Civile  të muajit Korrik 2014

	Treguesi gjeografik  [KG-Q]

= [Q] * 0.30
	30%
	318,242 


	Ky është një tregues i rëndësishëm që merr parasysh avantazhet dhe disavantazhet natyrore të vendndodhjes së qarkut. Për të karakterizuar tre zonat tipike të vendit: fushore – kodrinore – malore u përdor një shkallë përkatëse 1-3-5. Sa më e lartë shkalla aq më të mëdha fondet që do të alokohen për këtë koeficient.

Alokimi i [KG-Q] bëhet proporcionalisht me raportin e shkallës së qarkut kundrejt shumës së shkallëve për të gjithë qarqet (32). 

	Koeficienti i Rrugës [R-k]

= [Q] * 0.32
	32%
	339,4 59


	Alokimi [KR] ndahet proporcionalisht me gjatësinë relative të rrugëve për secilin qark, kundrejt gjatësisë totale. 

	11. Fonde të disponueshme për kompensim

	a. Kompensimi për B/K 

b. Kompensimi për Q 

TOTALI


	
	143,393

10,715

154,108

	Përdorimi i fondit të kompensimit do bazohet në kriteret e caktuara në aneksin Nr.2 te ligjit te buxhetit te vitit 2015, ndërsa procedurat për alokimin e këtij fondi përcaktohen ne Udhëzimin Nr. 2, date 6.02.2012, “Për procedurat standarde te zbatimit te buxhetit” si dhe në Udhëzimin e Zbatimit të Buxhetit të vitit 2015.


ANEKS 2
Kriteret e Shpërndarjes së Fondit të Kompensimit

	Nivelet e Pushtetit Vendor
	Kriteret

	A. Fonde vetëm për bashkitë dhe komunat
	· Kompensimi për ripërshtatjen e kapacitetit fiskal, te biznesit te vogël te pa kompensuar, apo tregues te tjerë jo të saktë në përllogaritjet e formulës.

· Për nevoja te ndryshme financiare te bashkive dhe komunave. 

· Për konviktet e transferuar në nivel vendor.

	B. Fonde vetëm për qarqet
	· Për shpenzime te ndryshme që mund të nevojiten gjatë vitit.


Shuma qe akordohet nga fondi i kompensimit per njësite e qeverisjes vendore nuk duhet te kaloj 50 per qind te nivelit te transfertes së pakushtëzuar te akorduar me ligjin e buxhetit te vitit 2015.
Pjesa e papërdorur e fondit te kompensimit ne vitin buxhetor 2015, kalon ne transferten e pakushtëzuar te vitit 2016.

Procedurat për alokimin e këtij fondi përcaktohen në udhëzimin  Nr. 2, date 6.02.2012, “Për procedurat standarde te zbatimit te buxhetit” si dhe ne udhëzimin e zbatimit të buxhetit të vitit 2014.

ANEKS 4

Për konviktet e arsimit parauniversitar

Në transfertën e pakushtëzuar të disa njësive të qeverisjes vendore përfshihen edhe fondet për mbulimin e kostos se plote te konvikteve te arsimit parauniversitar, ku përfshihen: fondet për paga dhe sigurime shoqërore të personelit (punonjës dhe edukator), shpenzimet operative, shpenzimet për mirëmbajtjen dhe investimet. 

Njësite e qeverisjes vendore, qe ne  transfertën e pakushtëzuar kane te përfshire koston e konvikteve te arsimit parauniversitar janë si me poshtë:

Bashkitë: Berat, Çorovodë, Peshkopi, Burrel, Durrës, Gjirokastër, Tepelenë, Përmet, Fier, Lushnjë, Elbasan, Cërrik, Gramsh, Korçë, Ersekë, Leskovik, Lezhë, Rrëshen, Rubik, Kukës, Krumë, Shkodër, Pukë, Tiranë, Vlorë dhe Sarande. 

Komunat: Qendër Fier, Golem Kavajë, Kelmend Malësi e Madhe dhe Bushat Shkodër.

Shpenzimet për personelin (paga dhe sigurime shoqërore) janë llogaritur mbështetur mbi numrin e punonjësve për secilin konvikt sipas aneksit të Vendimit të Këshillit të Ministrave Nr. 502, datë 16.04.2008, “Për administrimin e konvikteve të sistemit arsimor parauniversitar” dhe Vendimit te Këshillit te Ministrave Nr. 1710, date 29.12.2008, “Për disa shtesa dhe ndryshime ne VKM Nr. 502, date 16.04.2008”, për punonjësit edukative (zëvendësdrejtor dhe edukator).     

Për llogaritjen dhe kryerjen e  pagesave të pagave dhe sigurimeve shoqërore të personelit të këtyre konvikteve, njësitë e qeverisjes vendore do të mbështeten në kuadrin rregullator që ka përdorur Ministria e Arsimit dhe Sportit.

Ministria e Arsimit dhe Sportit para fillimit të vitit fiskal 2015, duhet të dërgoje në njësitë e qeverisjes vendore gjithë kuadrin ligjor dhe nënligjor lidhur me pagat dhe sigurimet shoqërore për konviktet e arsimit parauniversitar. 

Standardet dhe kriteret e ofrimit të shërbimit do të bëhen në përputhje me kuadrin ligjor dhe nënligjor në fuqi. 

Njësitë e qeverisjes vendore mund të shtojnë fonde nga të ardhurat e tyre për të rritur cilësinë e shërbimit në këtë sektor. 

ANEKS 5

Për Qendrat e Shërbimeve Sociale 

Në transfertën e pakushtëzuar të bashkive, Berat, Elbasan, Shkodër, Kuçove dhe Kukës janë të përfshira edhe fondet për paga dhe sigurime shoqërore të personelit shërbyes dhe shpenzime operative për qendrat, “Lira”, Berat, “Balash”, Elbasan, “Shpresa” Shkodër dhe qendrat ditore te fëmijëve me Aftësi te Kufizuara për Bashkinë Kuçove dhe Kukës.

Për llogaritjen dhe kryerjen e  pagesave të pagave dhe sigurimeve shoqërore të personelit të këtyre qendrave bashkitë Berat, Elbasan, Shkodër, Kuçove dhe Kukës do të mbështeten në kuadrin rregullator që  përdor Ministria e Mirëqenies Sociale dhe Rinise.

Standardet dhe kriteret e ofrimit të shërbimit do të bëhen në përputhje me kuadrin ligjor dhe nënligjor në fuqi. 

Njësitë e qeverisjes vendore mund të shtojnë fonde nga të ardhurat e tyre për të rritur cilësinë e shërbimit në këtë sektor. 

ANEKS 6

Periudha tranzitore 

Periudhë tranzitore quhet periudha nga 1 janari 2015 deri në 31 dhjetor 2015. Kjo periudhë përkon me mbylljen e mandatit të të zgjedhurve të vitit 2011 dhe fillimin e punës të të zgjedhurve të vitit 2015 sipas ndarjes së re administrative-territoriale.

Organet e qeverisjes vendore të zgjedhura në vitin 2011

1. Transferta e pakushtëzuar për bashkitë dhe komunat do të ndahet në muaj dhe tremujor. 

2. Për çdo avancim fondi nga transferta e pakushtëzuar njësitë e qeverisjes vendore duhet ti drejtohen Ministrit të Financave, dhe pas miratimit të këtij të fundit mund të bëhet avancimi i transfertës për raste të veçanta të mirë-argumentuara. 

3. Buxheti i njësive të qeverisjes vendore pasi miratohet nga Këshilli dërgohet tek prefekti i qarkut për konfirmim. Prefekti i qarkut duhet të verifikojë dhe certifikojë përputhshmërinë ligjore të hartimit dhe miratimit të buxhetit. Në mënyrë të veçante prefekti duhet të verifikojë dhe konfirmojë parashikimin e buxhetit për investime dhe shërbime publike për vitin buxhetor korent apo për vitet e ardhshme, për rastet kur investimi apo shërbimi shtrihet në më shumë se një vit buxhetor.

4. Buxheti për investime dhe shërbime publike pasi të jetë konfirmuar nga prefekti i qarkut duhet të dërgohet ne degën e thesarit përkatës. Nëse dega e thesari përkatës konstaton probleme lidhur me buxhetin per investime dhe shërbime publike ja komunikon me shkrim njësisë përkatëse dhe prefektit të qarkut.

5. Pasi njësia e qeverisjes vendore merr konfirmimin nga prefekti i qarkut dhe dega e thesarit përkatëse, vazhdon me procedurat ligjore përkatëse.

6. Investimet në vazhdim do të verifikohen nga Prefekti i Qarkut dhe Dega e Thesarit përkatëse për ligjshmërinë e tyre, duke synuar shmangien e krijimit të detyrimeve të prapambetura. 

7. Kontratat e lidhura më parë për shërbimet publike, sidomos për pastrim-gjelbërim do të vazhdojnë të likuidohen, por njësitë e qeverisjes vendore duhet të raportojnë tek Prefekti i Qarkut dhe Dega e Thesarit përkatëse për tipet e këtyre kontratave, kohën e lidhjes dhe të mbarimit të tyre, mënyrën dhe afatet e likuidimeve, dhe informacione të tjera që konsiderohen të rëndësishme. 

8. Kontratat e reja shumë-vjeçare për shërbime publike duhet të çertifikohen nga Prefekti i Qarkut, i cili duhet verifikojë dhe garantojë koherencën dhe përputhshmërinë  e tyre me frymën dhe filozofinë e ndarjes së re territoriale. 

9. Për rastet kur përfundon afati i kontratës për pastrim-gjelbërim, në mënyre që të shmangen problemet e pastrim gjelbërimit duhet të shfrytëzohen mundësitë ligjore për shtyrjen e afatit të kontratës deri në fundin e vitit 2015. Shtyrja e kontratës dhe procedurat e mëtejshme duhet të miratohen nga prefekti i qarkut dhe dega e thesarit përkatëse në koherencë dhe përputhshmëri  me frymën dhe filozofinë e ndarjes së re territoriale. 

10. Projektet në vazhdim me financim të huaj, duhet të mos pengohen në zhvillimin e tyre, por ato duhet të raportohet në Degën e Thesarit. 

11. Në dorëzimin e detyrave, drejtuesit e ish-bashkive dhe ish-komunave të suprimuara, janë të detyruar të asistojnë për një periudhë 1-mujore strukturat e njësive të reja të qeverisjes vendore në lidhje me informacionet e sipërcituara dhe gjithë informacionet e tjera të nevojshme për të lehtësuar procesin e tranzicionit, për të mos krijuar vonesa në lëvrimin e shërbimeve për qytetarët që mund të shoqërohen edhe me dëme financiare për njësitë e reja. 

12. Drejtuesit e njësive vendore që suprimohen me ndarjen e re territoriale, duhet të përgatisin inventarin e aseteve, bilancet kontabël, arkivën dhe dokumentacionin, si edhe detyrime të tjera .

13. Drejtuesit e njësive vendore që suprimohen me ndarjen e re territoriale, duhet të bëjnë dorëzimet e inventarit të aseteve, bilancet kontabël,arkivën dhe dokumentacionin, si edhe detyrime të tjera relevante. Dorëzimi do të behet konform dokumenteve të përcaktuara në legjislacionin përkatës.

Organet e qeverisjes vendore të zgjedhura në vitin 2015
1. Pasi organet e qeverisjes vendore të dala nga zgjedhjet e vitit 2015 të jenë konstituar, në mbledhjen e parë duhet të diskutohet për buxhetin dhe problemet financiare. 

2. Bashkitë duhet të marrin në dorëzim nga ish- njësitë e QV të suprimuara inventarin e aseteve, bilancet kontabël dhe detyrat e tjera. 

3. Bashkitë duhet t’u kërkojnë degëve të thesarit përkatëse informacion për gjendjen e transfertës së pakushtëzuar dhe të burimeve të tjera financiare në datën kur këta fillojnë punë.

4. Bashkitë duhet të evidentojnë të gjitha projektet e investimeve për vitin 2015 dhe për vitet në vazhdim, projekte dhe kontrata të cilat sipas kuadrit ligjor duhet të njihen dhe të vijojnë zbatimin e tyre. 

5. Bashkitë duhet te njihen me të gjitha kontratat për shërbime publike afatshkurtra dhe afatgjata. Këto kontrata të lidhura duhet të zbatohen në përputhje me kuadrin ligjor në fuqi.

6. Bashkitë duhet të njihen me projektet e huaja që veprojnë në territorin e tyre dhe në përputhje me kontratat dhe marrëveshjet përkatëse duhet të vazhdohen.

7. Drejtuesit e bashkive, duhet ta raportojnë në këshillin e bashkisë të gjithë informacionin e grumbulluar për gjendjen  ekonomiko financiare.

8. Këshillat e bashkive, në përputhje me strategjitë dhe prioritetet e tyre duhet të miratojnë buxhetin e vitit 2015 për periudhën e mbetur.

9. Këshillat e bashkive në përputhje me kuadrin ligjor në fuqi duhet të miratojnë strukturën e tyre dhe njëkohësisht strukturat e dekoncentruara në ish komunat dhe bashkitë të cilat janë suprimuar.

10. Huat, nën-huat, kreditë e njësive të qeverisjes vendore, me ndarjen e re territoriale, transferohen automatikisht si detyrime të njësisë së re. Në të njëjtën mënyrë, grantet nga donatorët e ndryshëm transferohen tek njësitë e reja. 

11. Me ndarjen e re territoriale, njësive të reja të qeverisjes vendore, të zgjedhura në vitin 2015, u transferohen të gjitha të drejtat dhe detyrimet e ish-njësive të suprimuara. 
Procedura më të detajuara do të miratohen në udhëzimin e zbatimit të buxhetit të vitit 2015. [image: image1.png]



